Er der en sammenhæng mellem, hvor religiøs man er, og hvad man tænker om homoseksualitet og ligestilling?

Det er ét af de spørgsmål, man ønsker at få besvaret i en ny undersøgelse fra Udlændinge- og Integrationsministeriet, der bliver udgivet næste torsdag.

Berlingske har samlet nogle af de mere opsigtsvækkende punkter fra undersøgelsen:

»Religiøsitet og holdning til religion«

Indvandrere og efterkommere er generelt mere religiøse end personer af dansk oprindelse.

Nydanskere har i højere grad ændret holdning til deres religiøse ståsted end etniske danskere, både i forhold til at blive mere eller mindre religiøse.

Der er generelt enighed om, at man selv skal vælge sin religion og have samme rettigheder.

Et flertal mener, at folk må bære de religiøse symboler, de vil, men etniske danskere er mere forbeholdne.

Nydanskere, herunder særligt efterkommere, ønsker i langt højere grad at beskytte religion fra kritik. 39 procent af efterkommere ønsker at indføre restriktioner mod aviser. Det samme synes 13 procent af etniske danskere.

Næsten halvdelen af efterkommere synes, at religionskritik direkte skal være forbudt. Det samme siger én ud af fem etniske danskere.

»Nydanskere og etniske danskeres holdning til ligestilling og homoseksualitet«

Opbakningen til ligestilling og homoseksualitet er større hos etniske danskere. Måden, der spørges på, betyder her særligt meget.

Andelen af efterkommere, der ikke bakker op om ligestilling og homoseksualitet, er faldet siden siden 2017.

Omkring én ud af fire indvandrere og efterkommere mener, at homoseksuelle ægteskaber er moralsk forkerte. For etniske danskere er det én ud af ti.

29 procent af indvandrere mener, at manden har mere ret til arbejde end kvinden, hvis der ikke er arbejde til alle. Her er tallet 11 procent for efterkommere og kun 3 procent af etniske danskere.

36 procent af indvandrere og 31 procent af efterkommere mener, at manden er familiens naturlige overhoved. Én ud af ti etniske danskere mener det samme.

»Sammenhængen mellem religiøsitet og holdning til ligestilling«